La casa és realment especial. Quan dic especial ho dic en diferents sentits.
En el meu cas és el lloc que justament necessitava en aquest moment després de la agitada vida laboral que duia aquestes darreres setmanes. Vaig sentir-me des del primer moment com a casa meva. La casa està farçida de detalls i equipaments, i no volia desfer aquell acollidor ambient que tan a gust em feia sentir, per això m’agradavs tenir-ne cura.
És especial per què és una casa singular en un entorn singular en una comarca singular de la illa de Mallorca que trenca amb els tòpics que molta gent té d’aquesta meravellosa illa.
La casa és singular per què l’empremta de la mestressa és present en cadascun dels detalls. L’entorn és especial per què es troba en mig del camp i la natura i per tant , el silenci i la manca de contaminació llumínica fa que gaudeixis d ‘un espectacle que, almenys jo, no ho puc veure normalment a la meva diària.
Per altra banda, el fet d’estar al camp suposa que t’acompanyin en la teva estada tota una sèrie d’espècies d’animalons inofensius però que poden aparèixer inesperadament i donar-te algun que altre ensurt no apte per a fòbics.
Finalment com us he dit la comarca del Pla del Mallorca un indret especial per la seva gent, que la generositat forma part del seu ADN. El paissatge que et trasllada a la fantàstica escència dels indrets interiors, tan tristament desconeguts de la mediterrània. I com sempre és una plaer per a les oïdes sentir-los xerrar amb aquesta musicalitat que el predomini de ses vocals neutres els hi dóna.